चेल्सी र रिब्स नकआउट चरणमा
चेल्सी र रिब्सको ए टिम (रोडोडेन्ड्रन इन्टरनेसनल बोर्डिङ स्कुल) बुधबार एनएमबी–कपअन अन्तर स्कुल यू १४ फुटबल प्रतियोगिताको नकआउट चरणमा प्रवेश गरेका छन् ।
काठमाडौँ — चेल्सी र रिब्सको ए टिम (रोडोडेन्ड्रन इन्टरनेसनल बोर्डिङ स्कुल) बुधबार एनएमबी–कपअन अन्तर स्कुल यू १४ फुटबल प्रतियोगिताको नकआउट चरणमा प्रवेश गरेका छन् ।यी दुई स्कुलले बुढानीलकण्ठ नगरपालिका १० स्थित कपन स्पोर्ट्स सेन्टर, कपनमा प्रतियोगिताको पहिलो दिन शतप्रतिशत जित हासिल गरेर नकआउट यात्रा तय गरेका हुन् ।तीन दिने प्रतियोगितामा २९ स्कुलका ३० टिमले आठ समूहमा रहेर लिगकम नकआउटको आधारमा प्रतिस्पर्धा गरिरहेका छन् । आठ समूहमा शीर्षस्थानमा रहने आठ टिम नकआउट चरणमा प्रतिस्पर्धा गर्नेछन् । समूह चरणको प्रतिस्पर्धा बिहीबार टुंगिने छ । क्वाटरफाइनल, सेमिफाइनल र फाइनल खेल शुक्रबार सञ्चालन हुने छ ।समूह ‘सी’ मा रहेको चेल्सीले पहिलो खेलमा चाँदबागलाई ५–० ले हराएको थयो । उसले दोस्रो खेलमा रिब्स (बी) लाई ५–० र अन्तिममा त्रिज्योतिलाई १–० ले पराजित गर्दै समूहमा शीर्ष स्थानमा कब्जा गरेर अन्तिम आठको यात्रा तय गरेको हो । रिब्स (ए टिम) ले ग्यलेक्सीलाई ५–० र फेरिल्यान्डलाई ४–१ ले पराजित गर्दै तीन टिम रहेको समूह ‘डी’ मा शीर्षस्थान कब्जा गरी क्वाटरफाइनलमा स्थान बनाएको हो ।कुल २९ स्कुलका ३० टिम सहभागी प्रतियोगितामा जोसेफ, बालविकास, जुगल र काष्ठमण्डप समूह ‘ए’ मा रहेका छन् । लिम्पिया, इम्पेरियल, साम्तेन र लिभिङ वर्ल्ड समूह ‘बी’ मा छन् भने एकलव्य, माउन्ट ग्लोरी, लर्ड्स लाइट र हाइली क्रिएटिभले समूह ‘ई’ मा प्रतिस्पर्धा गरिरहेका छन् । त्यस्तै, बोधिसदन, टाइमलाइन्स, न्याम्स र मनकामना स्कुल समूह ‘एफ’ मा छन् भने बृहस्पति विद्यासदन, ब्रम्ह कुन्ज, बालबाटिका र नेपालय समूह ‘जी’ मा तथा नेइबरउड, वेदव्यास र रिलायन्स रहेका छन् ।बुढानीलकण्ठ नगरपालिकाका प्रमुख मिठाराम अधिकारी र एनएमबी बैंकका प्रमुख कार्यकारी अधिकृत सुनिल केसीले रेफ्रीलाई बल हस्तान्तरण गर्दै प्रतियोगिताको उद्घाटन गरेका थिए । एनएमबीका नायव प्रमुख कार्यकारी अधिकृत सुदेश उपाध्याय, अखिल नेपाल फुटबल संघ (एन्फा) का सहायक महासचिव दामोदर (बद्री) भट्टराई, राष्ट्रिय टिमका पूर्वकप्तान विराज महर्जन, मछिन्द्र क्लबका कप्तान एवम् गोलकिपर विशाल श्रेष्ठ उद्घाटन समारहेमा उपस्थित थिए ।